**Christopher udgiver titel-single**
Efter at have brugt sommeren på at spille på landets festivaler er Christopher nu klar med singlen ”Colours”, der er titel-sangen fra hans roste debutalbum. Her kan du se den nye video til nummeret, som er fyldt med klip fra Christophers sommerkoncerter.

**Ny single i to udgaver**Sangen ”Colours” er en duet med en af Norges pt. stærkeste kvindelige artister, [Frida Amundsen](http://fridaamundsen.com/%22%20%5Ct%20%22_blank), og er en stærk og glad sang om kærlighed mellem to mennesker.

Singlen kommer i to udgaver; den ene er helt som på Christophers debutalbum, mens den anden er en mere soul-inspireret udgave, der med blæsere og strygere leder tankerne hen på Motown og en varm stemning, som er perfekt at forlænge sommeren med.

Albummet Colours, som udkom 19. marts. rummer en masse god popmusik med akustiske numre og mere poppede produktioner, og pladen igennem får man hurtigt en fornemmelse af den unge sangers smukke stemmes mange forskellige facetter.

**Lynkarriere**Det er gået stærkt for Christopher, der for under et år siden debuterede med singlen ”[Against The Odds](https://www.youtube.com/watch?v=nErMLUCwJEw" \t "_blank)”. Med koncerter på en række af sommerens festivaler og shows i både Sverige, Norge og Finland tager Christopher nu igen rundt i hjemlandet og giver koncerter.

Den unge stjerne har allerede slået sit navn godt fast herhjemme med over fire millioner views på YouTube, millioner af streams på Spotify og over 46.000 likes på facebook. Derudover har de tre foregående singler ”Against The Odds”, ”[Nothing In Common](http://www.youtube.com/watch?feature=player_detailpage&v=G9FdVfV74FY" \t "_blank)” og ”[Mine, Mine, Mine](http://www.youtube.com/watch?feature=player_detailpage&v=fgwL7uCQ8Qw" \t "_blank)” allerede kastet guld og platinplader af sig.

**Christopher / 19. oktober i Store VEGA** - [Læs mere og køb billet](http://vega.dk/arrangementer/christopher-8589.html%22%20%5Ct%20%22_blank)